Държавен вестник, бр. 82, 2017 г., стр. 27

БРОЙ  82	
Д Ъ Р Ж А В Е Н  В Е С Т Н И К 	
СТР.  27  
6. информация за сбора от сумите, изпла­
тени за предходната година от Европейския 
фонд за гарантиране на земеделието и ЕЗФРСР 
за всеки бенефициент.
(2) Когато размерът на финансовата помощ 
по ал. 1, т. 4 е по-малък от левовата равно­
стойност на 1250 евро, физическите лица се 
идентифицират чрез код и не се публикува 
личното и фамилното им име.
(3) Данните на бенефициента се публикуват 
в съответствие с Регламент (ЕС) № 1306/2013 
на Европейския парламент и на Съвета от 
17 декември 2013 г. относно финансиране­
то, управлението и мониторинга на общата 
селскостопанска политика и за отмяна на 
регламенти (ЕИО) № 352/78, (ЕО) № 165/94, 
(ЕО) № 814/2000, (ЕО) № 1290/2005 и (ЕО) 
485/2008 на Съвета (ОВ, L 344, 20.12.2013 г.) 
и могат да бъдат обработени от органите за 
финансов контрол и от следствените органи 
на Европейския съюз и на държавите членки с 
цел защита на финансовите интереси на Съюза.
Чл. 73. (1) Бенефициентът се задължава 
след сключване на административния дого­
вор да постави на видно за обществеността 
място табела с размери не по-малко от 50 см 
височина и 70 см широчина, съдържаща 
информация за дейността, подпомагана от 
ЕЗФРСР – за проекти с размер на публичната 
финансова помощ над левовата равностойност 
на 50 000 евро.
(2) Бенефициентът се задължава да включва 
на професионалната си електронна страница, 
ако има такава, кратко описание на под­
помаганата дейност. Описанието трябва да 
включва целите и резултатите от дейността, 
като подчертава финансовото подпомагане 
от Европейския съюз.
(3) Електронната страница или табелата по 
ал. 1 съдържа описание на проекта/дейност­
та, която се подпомага, емблемата на Евро­
пейския съюз с пояснение за неговата роля, 
националното знаме на Република България, 
както и думите: „Европейският земеделски 
фонд за развитие на селските райони: Европа 
инвестира в селските райони.“
(4) Информацията по ал. 3 заема не по-
малко от 25 % от табелата, билборда или 
електронната страница.
(5) Техническите изисквания към информа­
цията във връзка с оповестяване на подпома­
гането на дейността от ЕЗФРСР се определят 
съгласно Приложение № ІІІ към чл. 13 от 
Регламент за изпълнение (ЕС) № 808/2014 на 
Комисията от 17 юли 2014 г. за определяне на 
правила за прилагането на Регламент (ЕС) 
№ 1305/2013 на Европейския парламент и на 
Съвета относно подпомагане на развитието 
на селските райони от Европейския земе­
делски фонд за развитие на селските райони 
(ЕЗФРСР) (ОВ, L 2274, 31.7.2014 г.).
(6) Бенефициентът се задължава в срок три 
години от датата на получаване на окончателно 
плащане и за срок пет години за бенефициенти, 
които са големи предприятия, да поддържа 
на видно място табелата по ал. 1.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Авансово плащане“ е плащане по смисъ­
ла на чл. 63 на Регламент (ЕС) № 1305/2013 г.
2. „Административен договор“ е изрично 
волеизявление на изпълнителния директор на 
ДФЗ – РА, за предоставяне на безвъзмездна 
финансова помощ със средства по ПРСР 
2014 – 2020 г., по силата на което и със съгла­
сието на бенефициента се създават за бенефи­
циента права и задължения по изпълнението 
на одобрения проект. Административният 
договор се оформя в писмено споразумение 
между изпълнителния директор на ДФЗ – РА, 
и бенефициента, заместващо издаването на 
административен акт.
3. „Биоенергия“ е енергия, включително 
под формата на течни или газообразни горива, 
която е получена от преработката на биомаса. 
4. „Биомаса“ е всяка органична материя 
с растителен произход, която може да бъде 
рециклирана, включително специализирани 
култури и горски продукти, селскостопанска 
храна и фураж, отпадъци и остатъци от сел­
скостопански реколти, отпадъци и остатъци 
от дървесина, водни растения, животински и 
торов отпадък, органични, битови отпадъци 
и други отпадъчни материали.
5. „Дейност“ е проект, договор, споразу­
мение или друг механизъм, избран съгласно 
заложените в ПРСР 2014 – 2020 г. критерии, 
който се отнася до и се осъществява от един 
или повече бенефициенти, предвид постига­
нето на поставените цели в ПРСР.
6. „Доминиращо влияние“ върху юридиче­
ско лице е влиянието на друго лице, което: 
а) притежава мажоритарния дял от капи­
тала на юридическото лице, или
б) притежава блокираща квота в капитала 
на юридическото лице, или 
в) може да назначава повече от половината 
от членовете на управителните или контрол­
ните органи на юридическото лице.
7. „Енергийна ефективност в рамките на 
земеделското стопанство“ е съотношението 
между изходното количество произведена 
стока или продукция и вложеното количе­
ство енергия, като инвестициите по проекта 
трябва да допринасят за енергийно спестяване 
в рамките на цялото земеделско стопанство 
спрямо годишното потребление на енергия за 
годината, предхождаща годината на подаване 
на проектното предложение.
8. „Земеделска дейност“ е производството на 
земеделски продукти, включително прибиране 
на реколтата, добив на мляко, отглеждане и 
развъждане на селскостопански животни за 
земеделски цели и/или поддържане на земята 
в добро земеделско и екологично състояние.
9. „Земеделски култури“ са растения от 
даден ботанически вид и род, които се отглеж­
дат от човека, за да задоволяват определени 
негови потребности.
10. „Земеделска техника“ е техника, ко­
ято се използва за обработка на почвата 
и прибиране на реколтата, като: трактори, 
самоходна техника – колесни трактори, ве­